T 20: india vs Austrelia
విరాట్ విజృంభణ.. టీమిండియా భారీ స్కోర్
కోహ్లీ పరుగుల వరద పారించడంతో ఆసీస్ తో జరుగుతున్న టి.20లో ధోనీసేన భారీ స్కోర్ చేసింది
TNN | Updated:
Jan 28, 2016, 10:35AM IST
ఆడిలైడ్ : ఆసీస్ తో జరుగుతున్న టి-20 మ్యాచ్ లో ధోనీసేన భారీ స్కోర్ చేసింది. నిర్ణీత ఓటర్లు పూర్తయ్యే సరికి భారత్ మూడు వికెట్లు కోల్పోయి 188 పరుగులు చేసింది. విరాట్ కోహ్లీ (90) విజృంభణతో టీమిండియా ఆసీస్ ముందు 189 పరుగుల భారీ టార్గెట్ ఉంచగల్గింది. ఆట ప్రారంభదశలో ఓపెనర్ శిఖర్ ధావన్ 5 పరుగులకే పెవిలియన్ బాటపట్టాడు. ఆ తర్వాత కోహ్లీ రంగంలోకి దిగడంతో సీన్ మారిపోయింది. అప్పటి వరకు నత్తనడకగా కదులుతున్న స్కోర్ బోర్డు ఒక్కసారిగా పరుగులు పెట్టింది. విరాకట్ కోహ్లీకి రోహిత్ (31), రైనా (41 ) ధోనీ (11) చక్కటి సహకారాన్ని అందించారు. ఫలితంగా టీమిండియాకు 188 పరుగుల భారీ స్కోర్ సాధ్యపడింది. ఇక బౌలర్ల వంతు వచ్చింది. ఫలితం ఎలా ఉంటుందనేది టీమిండియా బౌలర్ల ఆటతీరుపైనే ఆధారపడి ఉంది. ఆసీస్ బ్యాట్స్ మెన్లను కట్టిడి చేస్తారనే ఆశతో అభిమానుల ఉన్నారు. కానీ ఆసీస్ బ్యాట్స్ మెన్లందరూ మంచి ఫాం లో ఉన్న నేపథ్యంలో మ్యాచ్ ఫలితంపై సర్వత్రా ఉత్కంఠత నెలకొంది.